## **POROČILO O NAČINU IN OBSEGU PREVERJANJA VODENJA DRUŽBE RELAX d.d. MED POSLOVNIM LETOM 2023**

S tem poročilom upravni odbor družbe RELAX d.d. obvešča skupščino o načinu in obsegu preverjanja vodenja družbe v poslovnem letu 2023 in v skladu s svojo obveznostjo po določbah 282. člena in 546a. člena ZGD-1 obvešča skupščino o preveritvi in potrditvi letnega poročila družbe RELAX d.d. za leto 2023 in o preveritvi predloga za uporabo bilančnega dobička.

Družba RELAX d.d. ima enotirni sistem upravljanja družbe. Upravni odbor sestavljajo štirje člani, predstavniki delničarjev. V upravni odbor ni bil imenovan predstavnik zaposlenih, saj družba nima zaposlenih. Predstavnike delničarjev je izvolila skupščina družbe RELAX d.d. Njihovo imenovanje je potekalo skladno z veljavno zakonodajo in veljavnim statutom družbe. Trenutni člani upravnega odbora so mag. Karmen Kosec (predsednica), mag. Alojz Gostenčnik (namestnik predsednice), Branko Kremzer, mag. (član) in mag. Monika Kelenberger Potnik (članica in izvršna direktorica).

Upravni odbor se je v letu 2023 sestal na štirih rednih sejah, za katere so bila predložena pisna gradiva in dodatne informacije v smislu 272. člena ZGD-l. Upravni odbor je spremljal poslovanje družbe, kratkoročno in dolgoročno likvidnost družbe, obravnaval poročila o aktivnostih za zagotavljanje likvidnosti, solventnosti in kapitalske ustreznosti in se seznanil s pomembnimi tveganji družbe.

**Ocena dela upravnega odbora**

Na podlagi opisanega tekočega spremljanja ter nadziranja poslovanja in vodenja družbe RELAX d.d. v poslovnem letu 2023 ter na podlagi revidiranega letnega poročila družbe RELAX d.d. za leto 2023, ki ga je sestavila in predložila izvršna direktorica, upravni odbor ocenjuje, da letno poročilo in v njem vsebovana razkritja prikazujejo dejansko stanje in položaj družbe RELAX d.d.

Upravni odbor svoje delo v poslovnem letu 2023 ocenjuje kot uspešno.

Upravni odbor je spremljal možnost navzkrižja interesov. V letu 2023 upravni odbor ni zaznal navzkrižja interesov.

**Pregled in potrditev letnega poročila:**

Upravni odbor je na podlagi 282. člena ZGD-1 v zvezi s 3. odst. 272. člena in 2. odst. 548. in 546.a člena ZGD-1 na seji dne 10.7.2024 obravnaval letno poročilo RELAX d.d. za leto 2023 in priloženi predlog za uporabo bilančnega dobička, ki bo predložen skupščini.

Upravni odbor po končni preveritvi k letnemu poročilu družbe RELAX d.d. za leto 2023 ni imel pripomb in potrjuje letno poročilo družbe v obliki in vsebini s čimer je letno poročilo družbe RELAX d.d. za leto 2023 sprejeto.

Upravni odbor je preveril predlog za uporabo bilančnega dobička s strani izvršnega direktorja, ki bo predložen skupščini. Upravni odbor meni, da je predlagano oblikovanje bilančnega dobička primerno.

Upravni odbor predlaga skupščini, da sprejme sklep o uporabi bilančnega dobička v predloženem besedilu ter izvršnemu direktorju in upravnemu odboru podeli razrešnico za poslovno leto 2023.

Dravograd, 11.7.2024

mag. Karmen Kosec

predsednica upravnega odbora RELAX d.d.